Èmi pàápàá ní ìmọ̀ràn tí mo níláti fún ọ nítorí nǹkan tíó bá kàn ọ́ kan mí. Mo ti ṣe àkíyèsí nígbà tí mo wà lọ́hùn-ún pé inú rẹ funfun ó ju ẹ̀gbọ̀n òwú lọ, ṣùgbọ́n mo fẹ́ kí o mọ̀ pé kì í ṣe bẹ́ẹ̀ ni inú gbogbo aráyé rí. O níláti kíyè sára gidigidi, nítorí ẹ̀rù àwọn aládùúgbò rẹ ń bà mí. Ẹni tí ‘;o mú ilé ti Ikú mú ilé ti nǹkan, ẹni tí ó mú ilé ti Àrùn mú ilé ti ìjàngbọ̀n, bẹ́ẹ̀ ni ẹni tí ń gbọ́ igbe àkùkọ ọ̀run níláti ṣọ́ra gidigidi. Ẹ̀hìnkùnlé ni ọ̀tá wà, ilé ni aṣeni ń gbé, bí ikú ilé kò pa ni ti òde kò lè pa ni, ọmọ-ọ̀dọ̀ ní ń mọ àṣírí olúwa rẹ̀, obìnrin ẹni ní ń mọ àtisùn ẹni. Nítorí náà kí Olódùmarè gbà ọ́ lọ́wọ́ ọ̀tá ilé àti ọ̀tá òde.
Emi paapaa ni imoran ti mo nilati fun o nitori nnkan tio ba kan o kan mi. Mo ti se akiyesi nigba ti mo wa lohun-un pe inu re funfun o ju egbon owu lo, sugbon mo fe ki o mo pe ki i se bee ni inu gbogbo araye ri. O nilati kiye sara gidigidi, nitori eru awon aladuugbo re n ba mi. Eni ti ‘;o mu ile ti Iku mu ile ti nnkan, eni ti o mu ile ti Arun mu ile ti ijangbon, bee ni eni ti n gbo igbe akuko orun nilati sora gidigidi. Ehinkunle ni ota wa, ile ni aseni n gbe, bi iku ile ko pa ni ti ode ko le pa ni, omo-odo ni n mo asiri oluwa re, obinrin eni ni n mo atisun eni. Nitori naa ki Olodumare gba o lowo ota ile ati ota ode.